《王治臣以余在告宠示嘉什》
宋代·张伯玉

新安泉石最为佳，多病何劳养岁华。
药好幸依桐圃近，山安惟畏酒垆赊。
狂思逸客浮沧海，渴想仙人饮绛霞。
欲傍重阳搘策起，菊房新小玉生芽。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。